നാര്ക്കോട്ടിക് ജിഹാദ് ബിഷപ്പിന് പിന്തുണയുമായി കെസിബിസി, സര്ക്കാര് ഇടപെടണമെന്ന് ആവശ്യം തിരുവനന്തപുരം: തിരുവനന്തപുരം. നര്കോട്ടിക് ജിഹാദ് പരാമര്ശത്തില് പാലാ ബിഷപ്പ് ജോസഫ് കല്ലറങ്ങാട്ടിനെ പിന്തുണച്ച് കേരള കാത്തലിക് ബിഷപ്സ് കൗണ്സില് കെസിബിസി. തീവ്രവാദ സാന്നിധ്യവും, ലഹരി ഉപയോഗത്തിലെ വര്ധനവ് യാഥാര്ഥ്യമാണെന്നും ബിഷപ്പ് ഇതിനെക്കുറിച്ച് മുന്നറിയിപ്പ് നല്കുകയാണ് ചെയ്തതെന്നും കെസിബിസിയുടെ പ്രസ്താവനയില് പറയുന്നു. ബിഷപ്പിന്റെ വാക്കുകള് ഏതെങ്കിലും സമുദായത്തിനെതിരെയല്ല. തീവ്രവാദ, ലഹരി സംഘങ്ങള്ക്കെതിരെ വേണ്ട രീതിയില് അന്വേഷണം നടക്കുന്നില്ല. സര്ക്കാര് ഇക്കാര്യത്തില് ശക്തമായ നടപടി സ്വീകരിക്കണമെന്നും കെസിബിസി ആവശ്യപ്പെട്ടു. പാലാ ബിഷപ്പ് മാര് ജോസഫ് കല്ലറങ്ങാട്ടിന്റെ നാര്ക്കോട്ടിക് ജിഹാദ് പരാമര്ശത്തില് സംസ്ഥാനത്ത് രാഷ്ട്രീയ പോര് മുറുകുകയാണ്. ബിഷപ്പിനെ വിമര്ശിച്ച് കോണ്ഗ്രസ്, സിപിഎം നേതാക്കള് ഇതിനോടകം തന്നെ പ്രതികരണം നടത്തിക്കഴിഞ്ഞു. കോണ്ഗ്രസും സിപിഎമ്മും ജിഹാദികളെ പിന്തുണയ്ക്കുകയാണെന്നായിരുന്നു ബിജെപി ഉയര്ത്തിയ ആരോപണം. ബിഷപ്പിന്റെ പരാമര്ശം ആരെയും വേദനിപ്പിക്കാന് ഉദ്ദേശിച്ചല്ല എന്നും ഒരു സമുദായത്തിനേയും ലക്ഷ്യമാക്കിയുള്ളതല്ലെ എന്നും പാല രൂപത വിശദീകരണം നല്കി. സമൂഹത്തില് നിലനില്ക്കുന്ന അപകടകരമായ പ്രവണതകളെക്കുറിച്ച് അദ്ദേഹം ഒരു മുന്നറിയിപ്പ് മാത്രമാണ് നല്കിയത്, രൂപതയുടെ സഹായ മെത്രാന് മാര് ജേക്കബ് മുരിക്കന് പ്രസ്താവനയില് പറഞ്ഞു. മതത്തിന്റെ പേര് ഉപയോഗിച്ച് നടക്കുന്ന സാമൂഹിക വിരുദ്ധ പ്രവര്ത്തനങ്ങള് ഗൗരവമായി കാണണമെന്ന് എല്ലാ സമുദായങ്ങളോടും പ്രസ്താവനയില് ആഹ്വാനം ചെയ്യുന്നു. തെറ്റിദ്ധരിപ്പിക്കുന്ന പ്രചാരണങ്ങളും അവസാനിപ്പിച്ച് എല്ലാവരും ഐക്യത്തോടെ മുന്നോട്ട് പോകണമെന്നും പ്രസ്താവനയില് പറയുന്നു. അതേസമയം, പാല ബിഷപ്പിന് പിന്തുണയുമായി കേന്ദ്ര വിദേശകാര്യ മന്ത്രി വി. മുരളീധരന് കൊച്ചിയില് പ്രതികരിച്ചു. കേരളത്തിലെ ക്രൈസ്തവ സമുദായത്തിന്്റെ ആശങ്ക തുറന്ന് പറഞ്ഞതിന്്റെ പേരില് പാല ബിഷപ്പ് ജോസഫ് കല്ലറങ്ങാട്ടിനെ ഒറ്റപ്പെടുത്തി ആക്രമിക്കുന്നവര് ഇസ്ളാമിക് സ്റ്റേറ്റ് വക്താക്കളാണോയെന്ന് വ്യക്തമാക്കണമെന്ന് അദ്ദേഹം പറഞ്ഞു. ബിഷപ്പിനെതിരെ യുഡിഎഫ്, സിപിഎം നേതാക്കള് നടത്തികൊണ്ടിരിക്കുന്ന പരാമര്ശങ്ങള് അപ്രിയ സത്യങ്ങള് പറയുന്നവര്ക്കെതിരായ ആക്രമണമാണ്. ബിഷപ്പിനെ ആക്രമിച്ചത് കൊണ്ട് സത്യങ്ങള് ഇല്ലാതാവില്ല . മുഖ്യമന്ത്രിയും, പ്രതിപക്ഷ നേതാവും ബിഷപ്പിന്്റെ പരാമര്ശത്തിനെതിരെ രംഗത്തെത്തിയതോടെ ഇവര് ഐഎസ് വക്താക്കളാണോ എന്ന ചോദ്യമാണ് ഉയരുന്നതെന്നും മന്ത്രി കൂട്ടിച്ചേര്ത്തു. നാര്ക്കോട്ടിക് ജിഹാദ് പരാമര്ശത്തിലൂടെ മുസ്ളീം സമുദായത്തെ ഒന്നടങ്കം അദ്ദേഹം ആക്ഷേപിച്ചിട്ടുണ്ടെങ്കില് അത് ശരിയല്ല. എന്നാല് ജിഹാദി പ്രവര്ത്തനങ്ങളില് ഏര്പ്പെടുന്ന ചെറു വിഭാഗത്തെ മാത്രമാണ് ബിഷപ്പ് പരാമര്ശിച്ചത്. അദ്ദേഹം പറഞ്ഞിട്ടുള്ള കാര്യങ്ങളില് ആശങ്കയുള്ളവരില് ഹിന്ദു സമുദായവുമുണ്ടെന്നും വി. മുരളീധരന് വ്യക്തമാക്കി. സമുദായത്തിന്റെ ആശങ്ക തുറന്ന് പറഞ്ഞതിന്്റെ പേരില് ബിഷപ്പിനെ ഒറ്റപ്പെടുത്തി ആക്രമിക്കാമെന്ന് ആരെങ്കിലും കരുതിയിട്ടുണ്ടെങ്കില് അത് നടക്കില്ല. ലവ് ജിഹാദിനൊപ്പം നാര്ക്കോട്ടിക് ജിഹാദും ഉണ്ടെന്ന് ആധികാരികമായി തന്നെ പറയുകയായിരുന്നു ബിഷപ്പ്. പാലാ ബിഷപ്പിനെതിരെ പറയുന്നവരെ നയിക്കുന്നത് ഇസ്ലാമിക് സ്റ്റേറ്റിന്്റെ ആശയങ്ങള് ആണെന്നും മന്ത്രി ആരോപിച്ചു. പാല ബിഷപ്പ് മാര് ജോസഫ് കല്ലറങ്ങാട്ടിന്റെ നാര്ക്കോട്ടിക് ജിഹാദ് പരാമര്ശത്തില് മുഖ്യമന്ത്രി പിണറായി വിജയനും പ്രതികരിച്ചിരുന്നു. ഉത്തരവാദിത്തപ്പെട്ട സ്ഥാനത്തുള്ളവര് വേര്തിരിവുണ്ടാക്കുന്നതും മതപരമായ ചേരിതിരിവുണ്ടാക്കുന്നതുമായ പ്രസ്താവനകളില് നിന്ന് വിട്ടുനില്ക്കണം എന്നായിരുന്നു മുഖ്യമന്ത്രി പറഞ്ഞത്. ബിഷപ്പിന്റെ പ്രസ്താവന അതിരുകടന്നു പോയി എന്ന് പ്രതിപക്ഷ നേതാവ് വി.ഡി. സതീശനും വിമര്ശിച്ചു. ക്രിസ്ത്യന്, മുസ്ലിം ഇതര മതവിശ്വാസികളെ ലക്ഷ്യംവച്ച് കേരളത്തില് ലൗ, നാര്ക്കോട്ടിക് ജിഹാദുകള് നടക്കുന്നുവെന്നായിരുന്നു പാലാ ബിഷപ്പ് മാര് ജോസഫ് കല്ലറങ്ങാട്ടിന്റെ ആരോപണം. കേരളത്തില് ലൗ ജിഹാദില്ലെന്ന് സ്ഥാപിക്കാന് ശ്രമിക്കുന്നവര് കണ്ണടച്ച് ഇരുട്ടാക്കുകയാണെന്നും അദ്ദേഹം പറഞ്ഞു. ക്രിസ്ത്യന് യുവത ലൗ, നാര്ക്കോട്ടിക് ജിഹാദുകള്ക്ക് ഇരയാവുന്നു ആരോപണവുമായി പാലാ ബിഷപ്പ്